  Майя Бывальцева 23-тӥ оштолэзе Удмуртиын 1 сюрс 200 адями Быдӟым Атыкай ожлэн историезъя тест гожтӥз. Иворъёсъя «Удмуртия» агентстволы 27-тӥ оштолэзе со сярысь веразы элькунысь Егитъёслэн парламентсылэн ёзчиосыз. Тужгес трос пыриськисьёс вал Воткаын. Отын 489 адями тест гожтӥз. Ижкарын — 177, Киясаын — 149, Дэриын — 145 адями. Тестын Быдӟым Атыкай ожысь геройёслы но ожмаськонъёслы сизем 30 юанъёс вал. Йылпумъянъёс матысь дыре тодмо луозы. Тодэ вайытом, Быдӟым Атыкай ожлэн историезъя Росси тестэз радъязы «Котькуд нунал данъяськисько Россиен» ӵектослэн активистъёсыз. Тестлы шонер валэктонъёс сайтэ поттэмын ни. Тегъёс: Мерлык Лулчеберет Ижкар Удмуртия история БыдӟымАтыкайож  